Boodskap van Elsabe
Elsabe en Phil Blignaut
Wil net met julle deel. Ons het die volgende brief ontvang vanaf die City of Tshwane: Housing and Human Settlements Department.
DIE DANVILLE HULPPROJEK
AANDAG: ELSABE BLIGNAUT
HULP ONTVANG VAN DIE DANVILLE HULPPROJEK
Graag wil ons van hierdie geleentheid gebruik maak om ons dank uit te spreek vir die hulp wat ons die afgelope paar jaar van die skema ontvang het. Dit is dan ook veral ons Bejaardes wat hierby gebaat het. Die inwoners van ons Behuisingskemas is gewoonlik bejaardes wat afhanklik is van ’n staatspensioen. Geld vir enige luukses is skaars.
Hier dink ek veral aan skemas soos: Oosmoot, Capital Park, Danville, Beterskap en Wag ‘n Bietjie, Silwerkroon en Noorderpark. Jaarliks is daar by die skemas komberse in die winter afgelewer asook voedselpakkies wanneer nodig. Elke jaar is die bejaardes ook bederf met ‘n Kersfeespartytjie en ‘n geskenk wat hulle volgens hulle wenslys self gekies het.
Die diens is ook uitgebrei na ons bejaardes wat in woonstelle bly wat dieselfde ontvang het.
Die kinders is nie vergeet nie en hulp is ontvang om vakansieprogramme aan te bied by Die Heuwel, Blesbok en Bosbok. Verskeie kersbome is ook met groot sukses by die verskillende woonstelblokke aangebied.
Ons werk onder moeilike omstandighede en ‘n projek soos die Danville Hulpprojek lewer hulp van onskatbare waarde om dit net bietjie makliker te maak.
Nogmaals baie dankie en mag die projek van krag tot krag gaan.
DIE BEHUISING BEAMPTES
D Kruger, R de Beer, E Cronje, I Springveldt, M van Zyl, A Putter
En hier staan ons alweer stewig in die 2 e maand van die Nuwe Jaar!
Dit neem my en my huishouding nogal ‘n geruime tyd om te “herstel” na die Kersfees en die afskop vir die nuwe jaar se chaos! Glo my, geen man wil my motorhuis en my huis sien oor hierdie 4 maande!! ‘n totale riller!! Maar dit is die lekkerste deurmekaar wat mens jouself kan indink! Op ‘n ernstiger noot en bietjie terugvoer oor van ons projekte:-
Hier gaan dit maar woes! Die houthuisies het nou dringend aandag nodig! Die hout het nou al sleg verweer en het dringend behandeling nodig. Is daar nie iewers ‘n selgroep/vriende/besigheid wat dit hulle projek vir die jaar wil maak nie asb?
Enige kruideniersware sal ook meer as welkom wees daar – groot asb
Wanneer daar orskot is “saai” Arnold groente na die ouetehuise en kindergroepe wat in die middae moet kossies kry! Ons benodig ook kunsmis ens vir hierdie projek.
Ons finansies lyk beroerd! Die laaste keer wat ek dit gewaag het om na die bankrekening te kyk was daar ‘n volle R8-09 in !!
Ongelukkig benodig ons fondse om die projek staande te kan hou. Brandstof, hulp met elektrisiteits rekeninge, medisyne, skoolgelde ens ens. Die lys van behoeftes is nimmer eindigend.
Dit gaan elke jaar hierdie tyd maar swaar – maar hierdie jaar breek die rekord by vêrre! Ons het kruideniersware vir eenkeer se pakkies maak vir die enkel gesinne en dan is dit klaar. Dan is ons rakke totaal en al leeg.
Telkens wanneer ek ‘n noodbriefie wou uitstuur het daar verligting gekom! En elke keer was ek skaam oor my mismoedigheid, maar nou is ons “rock bottom” Daar is nou niks, geen fondse om te help met medisyne, elektrisiteit, petrol ens ens. Daar is geen uitkoms nie – ons is in die moeilikheid! Ons kan nou net bid en vertrou dat daar verligting sal kom. En ek glo dat ek weer binnekort my kop in skaamte gaan laat sak.
Intussen het ons soos altyd enige goeie bruikbare/skoon artikels en klere nodig.
Ons het baie kinders wie se ouers nie instaat was om hul skoolgelde te betaal nie – daar is ook baie kinders wat skoolklere en skoene nodig het. Help hulle asb om met hul koppe hoog die nuwe skooljaar in te gaan.
Ek kan maar net mooi vra... HELP asb om ons in staat te stel om verligting vir die mense in nood te bring – GROOT ASB.
Tot volgende keer met hopelik sommer tonne goeie nuus.
Account No: 620 546 34128
Kontak/ Contact Details:
Elsabe Blignaut Epos: elecnet@mweb.co.za Cel: 082 828 2551
Bel asb voordat u ry!.
Nou is daar net………………..44 SLAPIES oor tot Kersfees!!!!
Hiermee die datums van die verskillende groepe se funksies. Indien ons nie die geskenke alles betyds inkry nie – mag van die datums uitgestel word maar ons gaan definitief die funksies doen.
1 HERCULES BEJAARDES 21/11/2014
2 BLOUDAKKIES 21/11/2014
3 ANDEON/BETHLEHEM 22/11/2014
4 OOSMOOT OUETEHUIS 22/11/2014
5 BLESBOK EN BOSBOK WS BEJAARDES 28/11/2014
6 PAUL KRUGER KINDERHUIS 29/11/2014
7 WAG 'n BIETJIE & BETERSKAP BEJAARDES 6/12/2014
8 RAINBOW KINDERGROEP 6/12/2014
9 CAPITAL PARK BEJAARDES 6/12/2014
10 ELANDSPOORT GESINNE 5/12/201
11 EHMDININI EN THULANI CHRECHE 12/12/2014
12 NOORDERPARK GEEN BORG
Die tyd is nou bittermin en ons het nog honderde geskenke uitstaande.
Vir net R100 kan daar soveel vreugde in ‘n bejaarde of kind se lewe gebring word. Help ons groot asb.
Hiermee dan van die kinders se wense.
‘n 9 jarige vra: Pop en prem - Netball ball - Pop wat huil
‘n 18 jarige vra: Make-up – juwele – badkamer lekkerruik goed
‘n 13 jarige vra: Dubbelbed duvet – Lekker ruik goedjies – Hare borsel
‘n 9 jarige vra: Tinkerbell make-up – scrapbookstel – Bratz rugsak
‘n 9 jarige vra: Prenses Barbie pop – Mirmyd Barbie pop
‘n 17 jarige vra: make-up – badgoed – jewellery
‘n 13 jarige vra hare goed en borsel – dagboek – duvetstel see tema ¾
‘n 3 jarige vra: Babapop met tietie – bou blokkies
’n 16 jarige vra: Spytgoet – Doewy stel see tema ¾
‘n 7 jarige vra: Mooi klere asb
‘n 5 jarige vra: Trok met sleepwa Cowboy klere sandput speelgoed
‘n 12 jarige vra: Jayboard – mr Price geskenkbewys
‘n 13 jarige vra: Ice deodorant en sjampoo
‘n 12 jarige vra: Mr Price voucher
‘n 10 jarige vra: Game voucher
‘n 14 jarige vra: Kriekte stel - raukbie bal - oorlosie
‘n 13 jarige vra: ‘n Sportsak en handoek asb
‘n 10 jarige vra: See swemhandoek
As daar dalk persone is wat graag met die geskenkies wil help sal ons baie dankbaar wees. Onthou al die geskenkies se waarde moet dieselfde wees asb. R100@
Plaas asb net u geskenkie tesame met die wenslysie in ‘n plastieksakkie en dan in ‘n geskenksakkie wat gemerk is. MOET ASB DIT NIE TOEDRAAI NIE. Rede hiervoor is dat die geskenke almal dieselfde waarde moet wees.
Ons kontroleer net en seel dan dadelik die pakkie. U hoef nie bekommerd te wees – die person waarvoor u gekoop het gaan sy geskenk kry.
Groot in aanvraag by die kinders is MR PRICE geskenkbewyse – dan kan hulle self die klere gaan kies waarvan hulle hou.
Ek deel graag hierdie briefie wat ons van Radiokansel ontvang het:-
Ek groet jou in die wonderlike Naam van Jesus Christus, ons Verlosser en Saligmaker.
Baie dankie vir jou e-pos aan ons Elsabe en het ons groot waardering vir wat julle doen en beteken vir daardie kinders en hulle behoeftes. Ons plaas julle op ons gebedslys en vertrou die Here se Wil sal geskied want Hy maak ons paaie gelyk wanneer ons Hom volkome vertrou en nie op ons eie insigte staat maak nie. Wanneer ons Hom dan in al ons weë ken, maak Hy ons paaie gelyk (Spr. 3:5-6).
Radiokansel as ‘n bediening, gee baie om vir ons luisteraars wie ons kontak vir finansiële ondersteuning, en wil ons julle graag van hulp wees in hierdie Chrsitusfees tyd wat voorlê, maar omdat ons ook van donasies afhanklik is, kan ons julle ongelukkig nie finansieel ondersteun nie. Maar staan ons saam met julle in gebed in verband met julle behoeftes, en indien julle ‘n berader benodig, is julle altyd welkom om ons 24 uur beradingsdiens te skakel by 012-334-1320.
Ter bemoediging wil ek net sê dat julle julle oë gerig moet hou op Hom soos Heb. 12:2 ons leer, want Hy is die Begin en Voleinding van ons geloof, want Hy is ons Herder van Ps. 23 wat presies weet wanneer Sy kinders wat nodig het.
Ons bid saam met julle in die Naam van Jesus Christus, dat ons Vader op ‘n wonderlike manier vir julle sal onderneem. Dat Sy vrede en liefde in julle hart sal woning maak, dat julle intens bewus sal word van julle liefde vir God. “En nou kan ons met vrymoedigheid na God gaan, omdat Hy ons gebede verhoor as ons enigiets volgens Sy wil vra. En aangesien ons weet dat Hy ons gebede verhoor as ons iets so vra, weet ons dat ons sal kry wat ons van Hom vra” (1 Joh. 5:14 & 15).
Mag die Here julle ryklik seën, en julle weë gelyk in julle behoeftes vir die kinders vir die Christusfees.
In Sy diens.
Tel: +27 12 334 1320
Baie dankie vir die bemoedigende woorde Marietjie – ons waardeer dit
Sien ook ons webwerf vir fotos van onlangse gebeure. www.danvillehulp.co.za
HELP ASB – ons het dringend fondse en kruideniersware nodig asook enige klerasie en huishoudelike items wat nog in ‘n goeie kondisie is.
Hou gerus die pos dop….
Daar is sowaar nog net 56 SLAPIES oor tot Kersfees!!!!
Ons begin met ons kersfunkies op Vrydag die 21ste November 2014. Dus het ons net 20 dae om 2500 geskenke in te samel.
Die wenslyste stroom in en dit is weer tyd vir die Rescue pilletjies! Die lag en die traan wat so deel is van ons lewens – vat hierdie tyd van die jaar meer aan mens se hart!!
Tog is dit so maklik om werklkik ‘n klein bietjie vreugde te bring in ‘n minder-bevoorregte persoon se lewe, want as elkeen net ‘n bydrae maak vir 1 geskenkie ter waarde van R100-00 – het jy alreeds ‘n hart bly gemaak. Betrek asb jou vriende en familie. Dit is werklik die een tyd van die jaar wat vreugde en nie net oorlewing ook belangrik is in almal se lewens.
Baie dankie aan die persone wat alreeds vlytig besig is om geskenke in te samel! Maar veral baie dankie aan die wat nog hul harte gaan oopmaak en help om vir soveel ander mense vreugde te bring.
Deur die bank vra almal vir kruideniersware, koekies, lakens met kussingslope, gereedskap vir mans, toiletware en huishoudelike items. Ons ondersteuners is welkom om enige van die artikels te skenk – u hoef nie noodwendig ‘n wenslys te hê om ‘n hart bly te kan maak nie! Enige iets is meer as welkom.
In teenstelling met van die vorige jare se wenslyste is daar nou niemand wat vir “bederfies/luukshede” vra nie – net die broodnodige!
Meeste van die kinders vir Mr Price, Musica, Game en CNA koopbewyse
Volwasenes vra vir Pick ‘n Pay, Checkers, Game geskenkbewyse
Die verpakking van die geskenke is elke jaar ‘n reuse taak! Plaas asb net u geskenkie in ‘n plastieksakkie in ‘n geskenksakkie wat gemerk is. MOET ASB DIT NIE TOEDRAAI NIE. Rede hiervoor is dat die geskenke almal dieselfde waarde moet wees.
Somtyds hardloop die emosies met mens weg wanneer jy ‘n wenslys in jou hand het. Almal gee volgens hul vermoe. Dus moet ons kontroleer dat die geskenke “regverdig” is. Elke pakkie word gekontroleer. Ongelukkig is party geskenkies nie altyd op standaard nie en moet ons bysit .
Geskenke moet asb R100 waarde wees. Sit gerus ‘n rolletjie geskenkpapier by asb – ons sal dit pragtig toedraai namens u.
So lekker en ook ‘n reuse voorreg om vir die 13e jaar kersfeeswense met u te deel!! (mag daar tenminste nog 13 jaar wees!)
VAN DIE MANNE
56 jarige vra asb: Lekker suiglekkertjies of Rosyntjies of vrugte lekkers
68 jarige vra asb: 2 nr 34 kortbroeke
69 jarige vra asb: Minder plooie – Toelitries of ‘n medium kortbroek
60 jarige vra asb: R100 kerspak by Spar of Toiletware of R100 se sjokolade
62 jarige vra asb: Sugar – milk – washingpowder
52 jarige vra asb: Nr 9 tekkies – Breerand hoed – T-shirt met christelike boodskap op
68 jarige vra asb: Kouse – toiletries – nr 9 plakkies
62 jarige vra asb: Nr 9/10 werkskoene of tekkies - XL T-hemp
50 jarige vra asb: Biltong – roomys – XXL klere - nr 9 skoen
VAN DIE SEUNS
14 jarige vra asb: Toiletware
18 jarige vra asb: Toiletware - Oorlosie - cholates – nr 11 skoen
16 jarige vra asb: Nr 7 plakkies – Medium swembroek – swemhandoek
15 jarige vra asb: Small klere – lekkerruik goed – Nr 5 skoen
17 jarige vra asb: Nr 9 tekkies - XL t-hemp
7 jarige vra asb: 7/8 j hemde, broeke, onderbroeke, nagklere, swemhandoek groot asb
Ons het nog steeds baie klere en kos nodig asb – Die koskas bly nou leeg. Maar ek vertrou dat ons met die hulp van ons getroue ondersteuners in al die dringende behoeftes sal kan voorsien
Maar later meer hieroor.
Hou gerus die pos dop…. Ek deel dan nog van die hartsbegeertes vir die kerskous van 2013.